Akken daɣen nmeslay-d ɣef tegmuẓart n tesmidegt, anida nufa belli awal-agi yekka-d seg Tegrigit Toponoma, d awal uddis yesan anamek (isem n wadeg), syin akin tutlayin akk ddment anamek n wawal-agi xedment-as tasuqilt laḥsab tutlayt-is; akken daɣen nufa belli tasmideg tesa azal d ameqqran di tudert n umdan, acku s yis yezmer ad yissin akal deg yettidir, akken daɣen d nettat i aɣ-d-yefkan ttbut ɣef umezruy n yal timetti, dayen tt-yeǧǧan ad tseḥbiber ɣef umezruy n tmettiyin; rnu ɣar waya tasmidegt-agi nufa-tt tesa iḥricen, yal aḥric n wadigen tefka-as isem, am tesmamant neɣ, adigen icudden ɣer waman; tasmidrart, d adigen yellan deg idurar; akken i nufa daɣen belli tesa assaɣ d waṭas n tusniwin ama, tasnilest, aṣiḍn awal,tasenmettitd.